" Maria " deur ELIZABETH EYBERS
Elizabeth Eybers Maria 'n Engel het dit self gebring, die vreugde-boodskap - en jy het 'n lofsang tot Gods eer gesing, Maria, nooi uit Nasaret! Maar toe Josef van jou wou skei en bure-agterdog jou pla, het jy kon dink eenmaal sou hê die hele wêreldskande dra? Toe jy soms met 'n glimlag langs jou liggaam stryk . die stilte instaar . wis jy met hoeveel liefde en angs sou hê sy hellevaart aanvaar? Die nag daar in die stal - geeneen om in jou nood by jou te staan - het jy geweet dat hy alléén Getsemane sou binnegaan? Toe vorste uit die Ooste kom om nederig hulde te betoon, wis jy hoe die soldate hom tot koning van die volk sou kroon? En toe hy in jou arms lê, sy mondjie teen jou volle bors, het jy geweet dat hy sou sê, toe dit te laat was: Ek het dors! Toe dit verby was en jy met sy vriend Johannes huis toe gaan - Maria, vrou van smarte, het jy tóé die boodskap goed verstaan?
Re: " Maria " deur ELIZABETH EYBERS
Anti - wat word nou van Uys Krige - ek is seker dit kom in of Senior, of Grootverseboek voor. Eenstyd was Leipoldt en Uys my geliefkoosde digters - in my "vorige" bestaan. Beide het vir my baie vry en onverbonde voorgekom - my indruk van romanties. Ek het heelwat na Uys Krige as gasspreker aan die Universiteit van Natal geluister tydens die "public lecture" - gewoonlik was dit op Donderdae tussen 13:00 en 14:00. 'n Indrukwekkende kommunikeerder wat die gehoor saamgevoer het bloot deur nie hul intellek te onderskat nie - hy kon 'n sin halfpad breek en na die volgende onderwerp beweeg terwyl die smaak van die vorige onderwerp nog nie behore verteer is nie. (Uys en EG Malherbe was groot vrinde - uit die 2de Wêreld-oorlog. Lees gerus EG se biografie - ek dink dis "No dull moment" - met 'n Amerikaanse uitgewer. 'n Interessante man met 'n kleurryke lewe.) Onthou jy - "O swawels wat swart sos brokaat jul wentel oor die doringdraad ..." "@rogers.com" wrote in message news:i1PDb.58742$ea%.27848@news01.bloor.is.net.cable.rogers. com... > Elizabeth Eybers > > Maria > > 'n Engel het dit self gebring, > die vreugde-boodskap - en jy het > 'n lofsang tot Gods eer gesing, > Maria, nooi uit Nasaret! > > Maar toe Josef van jou wou skei > en bure-agterdog jou pla, > het jy kon dink eenmaal sou hê > die hele wêreldskande dra? > > Toe jy soms met 'n glimlag langs > jou liggaam stryk . die stilte instaar . > wis jy met hoeveel liefde en angs > sou hê sy hellevaart aanvaar? > > Die nag daar in die stal - geeneen > om in jou nood by jou te staan - > het jy geweet dat hy alléén > Getsemane sou binnegaan? > > Toe vorste uit die Ooste kom > om nederig hulde te betoon, > wis jy hoe die soldate hom > tot koning van die volk sou kroon? > > En toe hy in jou arms lê, > sy mondjie teen jou volle bors, > het jy geweet dat hy sou sê, > toe dit te laat was: Ek het dors! > > Toe dit verby was en jy met > sy vriend Johannes huis toe gaan - > Maria, vrou van smarte, het > jy tóé die boodskap goed verstaan? >